CELEX: 32005R1087
Language: sk
Date: 2005-07-09 00:00:00
Title: Nariadenie Komisie (ES) č. 1087/2005 z 8. júla 2005, ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom

9.7.2005   
            
            
               SK
            
            
               Úradný vestník Európskej únie
            
            
               L 177/32
            
         NARIADENIE KOMISIE (ES) č. 1087/2005
   z 8. júla 2005,
   ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom, ktorým sa zrušuje nariadenie (ES) č. 2465/96 (1), a najmä na jeho článok 11 písm. b,
   keďže:
   
               (1)
            
            
               Príloha IV k nariadeniu (ES) č. 1210/2003 uvádza zoznam fyzických a právnických osôb, orgánov a subjektov, ktoré sú prepojené s režimom bývalého prezidenta Saddáma Husseina a na ktoré sa vzťahuje zmrazenie finančných prostriedkov a hospodárskych zdrojov podľa uvedeného nariadenia.
            
         
               (2)
            
            
               Sankčný výbor Bezpečnostnej rady Spojených národov sa 22. júna 2005 rozhodol zmeniť a doplniť zoznam zahŕňajúci Saddáma Husseina a iných vyšších úradníkov bývalého irackého režimu, ich najbližších členov rodiny a subjekty vlastnené alebo kontrolované nimi alebo osobami, ktoré konajú v ich mene alebo na ich príkazy, na ktorých sa zmrazenie finančných prostriedkov alebo hospodárskych zdrojov malo vzťahovať. Preto by sa mala príloha IV podľa toho zmeniť a doplniť.
            
         
               (3)
            
            
               V snahe zabezpečiť, aby opatrenia uvedené v tomto nariadení boli účinné, toto nariadenie musí nadobudnúť účinnosť ihneď,
            
         PRIJALA TOTO NARIADENIE:
   Článok 1
   Príloha IV k nariadeniu (ES) č. 1210/2003 sa týmto mení a dopĺňa, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. júla 2005
      
         
            Za Komisiu
         
         Eneko LANDÁBURU
         
            generálny riaditeľ pre medzinárodné vzťahy
         
      
   
   
      (1)  Ú. v. EÚ L 169, 8.7.2003, s. 6. Nariadenie naposledy zmenené a doplnené nariadením Komisie (ES) č. 1566/2004 (Ú. v. EÚ L 285, 4.9.2004, s. 6).
   
      PRÍLOHA
      Príloha IV k nariadeniu (ES) č. 1210/2003 sa mení a dopĺňa takto:
      Vkladajú sa tieto fyzické osoby:
      
         „Muhammad Yunis Ahmad (alias a) Muhammad Yunis Al-Ahmed, b) Muhammad Yunis Ahmed, c) Muhammad Yunis Ahmad Al-Badrani, d) Muhammad Yunis Ahmed Al-Moali). Adresy: a) Al-Dawar Street, Bludan, Sýria, b) Damašk, Sýria, c) Mosul, Irak, d) Wadi Al-Hawi, Irak, e) Dubaj, Spojené arabské emiráty, f) Al-Hasaka, Sýria. Dátum narodenia: 1949. Miesto narodenia: Al-Mowall, Mosul, Irak. Národnosť: iracká.“